ประจำเดือนมาน้อยและมาวันเดียวค่ะก่อนจะมา1วันมีอะไรกับแฟนแต่ไม่ได้สอดใส่แต่ก่อนหน้านั้น2อาทิตย์มีก็ป้องกันตลอดค่ะมันผิดปกติมั้ยคะกังวลมากๆเลยค่ะจะท้องมั้ยตอนนี้มีอาการคัดเต้านมและเจ็บท้องนิดหน่อยตอนเมนส์มา (เมนส์จะมาช่วงต้นเดือน)
สวัสดีค่ะ การมีเพศสัมพันธ์ แม้จะใช้ถุงยางอนามัยป้องกัน ก็อาจมีโอกาสตั้งครรภ์ได้ ดังนั้น หากประจำเดือนมาผิดปกติ คือมีปริมาณน้อยและมาเพียงแค่ 1 วัน ก็อาจไม่ใช่ประจำเดือนก็ได้ เช่น เป็นเลือดล้างหน้าเด็ก เป็นต้น ดังนั้น แนะนำควรลองตรวจหาการตั้งครรภ์ดูก่อน หากตรวจไม่พบ เลือดที่ออก ก็น่าจะเป็นประจำเดือนได้ เพราะอยู่ในช่วงต้นเดือนที่ปกติประจำเดือนควรจะมา ส่วนการที่เลือดมีปริมาณน้อย อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย ออกกำลังกายมากไป เป็นต้น ซึ่งหากไม่ได้เกิดจากการตั้งครรภ์ ก็ให้สังเกตประจำเดือนในรอบต่อๆ ไปก่อน ว่าจะมาเป็นปกติหรือไม่ หากยังคงมามีปริมาณน้อยมาก ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ มีพังผืดในโพรงมดลูก มีภาวะโลหิตจาง เป็นต้น